ટીમ ઇંડિયા આ મેચમાં જીત મેળવે તો પ્રથમ વખત હશે જ્યારે તે ઓસ્ટ્રેલિયાને સતત ચાર બાઇલેટરલ ઇન્ટરનેશનલ સિરીઝ (ત્રણેય ફોર્મેટ)માં હરાવશે. ટીમ ઇંડિયાએ ઓસ્ટ્રેલિયા સામે રમેલી ગત ત્રણ સિરીઝમાં સતત જીત મેળવી છે. આ દરમિયાન તેને 2016માં ઓસ્ટ્રેલિયાને તેના ઘરમાં ટી-20 સિરીઝમાં 3-0થી હરાવ્યુ હતુ, અને હવે આ વર્ષે પોતાના દેશમાં ટેસ્ટ સિરીઝ 2-1થી જીતી, તાજેતરમાં જ વન ડે સિરીઝમાં ઓસ્ટ્રેલિયાને 4-1થી હરાવ્યુ હતું. ટીમ ઇંડીયાની આ નિર્ણાયક મેચમાં જીત, આવનારી ન્યુજીલેન્ડ સામેની સિરીઝમાં એક વિશ્વાસ અને સકારાત્મક વિચાર આપવામાં મદદરૂપ બની રહેશે.